Casino (teater)

Casino var et teater som lå på Amaliegade 10 (nær Skt. Annæ Plads) i Frederiksstaden i København, og ble bygget på initiativ av Tivolis grunnlegger, Georg Carstensen i 1847. Bygningen ble tegnet av arkitekt H.C. Stilling. 

Casino var først tenkt som et «Vinter-Tivoli», men ble snart omdannet til et teater, som med et mere folkelig repertoar skulle ta opp konkurransen med Det kongelige Teater. H.C. Andersen, som opplevde mange skuffelser på nasjonalscenen, oppnådde faktisk flere ganger suksess på Casino, som med eventyrkomedien Ole LukøieCasino 1850). Også komedier av Hostrup og Overskou opplevde suksesser på Casino.

 Edvard Griegs klaverkonsert i a-mol (op. 16) fikk også sin urpremiere i Casino's Store Sal i 1868.

Men det københavnske forlystelseslivet flyttet etter hvert mer og mer til Vesterbro og Frederiksberg, og teateret hadde den siste forestillingen 2. april 1939. Bygningen ble revet i 1960. På tomten ligger i dag Assurandørernes Hus.

Casinoteatret er også kjent for den 20. mars 1848 å være stedet et borgermøte, hvor spesielt den blendende taleren Orla Lehmann krevde kongens ministerium (regjering) avsatt, og en fri felles forfatning for Danmark og hertugdømmet Slesvig. Møtet var startskuddet til marsrevolusjonen som var med på å bane vei for den første danske grunnlov.

 Noter 

 Litteratur 
København før og nu – og aldrig, bind 6: Frederiksstaden og Nyhavn, av Tobias Faber, 1969, side 274–283, 287 (med mange bilder og plantegninger av bygningen, samt av de forskjellige festene som den var rammen om)

 Eksterne lenker 
 ''Repertoar 1847-1900

Kategori:Teatre i København
Kategori:Etableringer i 1847
Kategori:Opphør i 1939
Kategori:Frederiksstaden
Kategori:1847 i Danmark
Kategori:1939 i Danmark
Kategori:Kunst og kultur i 1847
Kategori:Kunst og kultur i 1939